ddrg/super_eurlex huggingface dataset:
Fógra ó Rialtas Mhálta i ndáil le Treoir 94/22/CE ó Pharlaimint na hEorpa agus ón gComhairle maidir leis na coinníollacha chun údaruithe a dheonú agus a úsáid i ndáil le sirtheoireacht, taiscéalaíocht agus táirgeadh hidreacarbón

(2022/C 428/04)

De bhun an Fhógra ó Rialtas Mhálta maidir leis an Treoir thuasluaite a foilsíodh in Iris Oifigiúil an Aontais Eorpaigh an 4 Bealtaine 2013 (2013/C 127/04), leis seo tugann an Aireacht Airgeadais agus Fostaíochta fógra, go bhfuil Limistéir 2 agus 7 ar fáil anois lena n-údarú ar bhonn buan faoi cheadúnas taiscéalaíochta nó faoi cheadúnas taiscéalaíochta agus táirgthe.

Tugann an Aireacht Airgeadais agus Fostaíochta fógra freisin, de bhun an Fhógra ó Rialtas Mhálta maidir leis an Treoir thuasluaite a foilsíodh in Iris Oifigiúil an Aontais Eorpaigh an 1 Lúnasa 2019 (2019/C 258/05), go bhfuil Bloic 1, 2 agus 3 de Limistéar 3 ar fáil anois lena n-údarú ar bhonn buan faoi cheadúnas taiscéalaíochta nó faoi cheadúnas taiscéalaíochta agus táirgthe.

Is féidir faisnéis maidir leis an bhfógra seo a fháil trí theagmháil a dhéanamh le hArd-Stiúrthóir Roinn na Scairbhe Ilchríochaí ag an Aireacht Airgeadais agus Fostaíochta, Bloc E, Antonio Maurizio Valperga Street, Floriana, FRN 1700, Málta ag dgcs.csmalta@gov.mt agus ag continentalshelf.gov.mt.
Teachtaireacht ón Státrúnaí Gnóthaí Eacnamaíocha agus Beartais Aeráide de Ríocht na hÍsiltíre de bhun Airteagal 3(2) de Threoir 94/22/CE ó Pharlaimint na hEorpa agus ón gComhairle an 30 Bealtaine 1994 maidir leis na coinníollacha chun údaruithe a dheonú agus a úsáid i ndáil le sirtheoireacht, taiscéalaíocht agus táirgeadh hidreacarbón

(2022/C 428/05)

Leis seo, tugann an Státrúnaí Gnóthaí Eacnamaíocha agus Beartais Aeráide fógra gur fuarthas iarratas maidir le údarú chun sirtheoireacht a dhéanamh ar hidreacarbóin i gcuid de bhloc F3, mar a léirítear ar an léarscáil atá i gceangal in Iarscríbhinn 3 den Mijnbouwregeling [an Rialachán maidir leis an Mianadóireacht], cuid a shonraítear mar fho-bhloc F03a.

Tá fo-bhloc F03a treoirmharcáilte le ciorcail mhóra idir péirí rinne A-B, B-C, C-D agus A-D.

61.7 km2 atá i limistéar fho-bhloc F03a.

Tá na reanna sainithe mar a leanas:

Rinn o ’ “” thoir o ’ “” ó thuaidh A 4 51 12,339 54 59 57,492 B 4 59 54,935 54 59 57,498 C 4 59 54,942 54 56 22,892 D 4 51 12,347 54 56 22,886

Tá na reanna atá thuas sainithe de réir comhordanáidí geografacha arna ríomh de réir chóras ETRS89.

Agus tagairt á déanamh don Treoir dá dtagraítear sa bhrollach agus in Airteagal 15 den Mijnbouwwet [Acht na Mianadóireachta], leis seo tugann an Státrúnaí Gnóthaí Eacnamaíocha agus Beartais Aeráide cuireadh do na páirtithe leasmhara iarratas iomaíoch a chur isteach maidir le húdarú chun sirtheoireacht a dhéanamh ar hidreacarbóin i bhfo-bhloc F03a.

Is é an Státrúnaí Gnóthaí Eacnamaíocha agus Beartais Aeráide an t-údarás inniúil maidir le húdaráis a dheonú. Na critéir, coinníollacha agus ceanglais dá dtagraítear in Airteagal 5(1) agus (2) agus Airteagal 6(2) den Treoir a luaitear thuas, leagtar amach in Acht na Mianadóireachta iad.

Féadfar iarratais a chur isteach le linn na 13 seachtaine tar éis fhoilsiú an fhógra seo in Irisleabhar Oifigiúil an Aontais Eorpaigh agus ba cheart iad a sheoladh chuig:

R-phost: mijnbouwvergunningen@minezk.nl

De Staatssecretaris van Economische Zaken en Klimaat [An Státrúnaí Gnóthaí Eacnamaíocha agus Beartais Aeráide] le cur faoi bhráid: Mr J. L. Rosch, directie Warmte en Ondergrond [Stiúrthóireacht na bhFoinsí Teasa agus na bhFoinsí faoi thalamh] Bezuidenhoutseweg 73 Postbus 20401 NL-2500 EK Den Haag AN ÍSILTÍR

Maidir le hiarratais a bhfaighfear tar éis dul in éag don tréimhse seo, ní chuirfear san áireamh iad.

Déanfar cinneadh maidir leis na hiarratais i bprionsabal tráth nach déanaí ná 12 mhí tar éis don tréimhse dul in éag.

Is féidir níos mó faisnéise a fháil ach ríomhphost a sheoladh chuig duine de na baill foirne in oifig MABEL, mijnbouwvergunningen@minezk.nl, nó tríd an uimhir seo a leanas a ghlaoch:
Fógra le haghaidh na n-ábhar sonraí a bhfuil feidhm maidir leo ag na bearta sriantacha dá bhforáiltear i gCinneadh (CBES) 2017/2074 ón gComhairle agus i Rialachán (AE) 2017/2063 ón gComhairle a bhaineann le bearta sriantacha i bhfianaise na staide i Veiniséala

(2022/C 429/04)

Dírítear aird na n-ábhar sonraí ar an bhfaisnéis seo a leanas i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála seo Cinneadh CBES) 2017/2074 (2), arna leasú le Cinneadh (CBES) 2022/2201 ón gComhairle (3), agus Rialachán (AE) 2017/2063 (4), arna chur chun feidhme le Rialachán Cur Chun Feidhme (AE) 2022/2194 ón gComhairle (5).

Is í Roinn RELEX.1 san Ard-Stiúrthóireacht um an gCaidreamh Seachtrach – RELEX Ardrúnaíocht na Comhairle (an Ardrúnaíocht) rialaitheoir na hoibríochta próiseála seo, agus is féidir dul i dteagmháil leis an roinn sin ag:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Is féidir dul i dteagmháil le hOifigeach Cosanta Sonraí na hArdrúnaíochta ag:

An tOifigeach Cosanta Sonraí

data.protection@consilium.europa.eu

Is é is cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh (CBES) 2017/2074, arna leasú le Cinneadh (CBES) 2022/2201 ón gComhairle, agus Rialachán (AE) 2017/2063, arna chur chun feidhme le Rialachán Cur Chun Feidhme (AE) 2022/2194 ón gComhairle.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh (CBES) 2017/2074 agus i Rialachán (AE) 2017/2063.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a chomhroinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar do shrianta dá bhforáiltear de bhun Airteagal 25 de Rialachán (AE) Uimh. 2018/1725, déanfar feidhmiú chearta na n-ábhar sonraí, amhail an ceart rochtana, chomh maith leis na cearta chun ceartúcháin nó an ceart chun agóid a dhéanamh, a fhreagairt i gcomhréir le Rialachán (AE) Uimh. 2018/1725.

Coimeádfar sonraí pearsanta go ceann 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a dtéann bailíocht an bhirt in éag, nó go ceann ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 295, 14.11.2017, lch. 60.

(3) IO L 292, 11.11.2022, lch. 61.

(4) IO L 295, 14.11.2017, lch. 21.

(5) IO L 292, 11.11.2022, lch. 24.
Fógra le haghaidh na ndaoine atá faoi réir na mbeart sriantach dá bhforáiltear i gCinneadh (CBES) 2017/2074 ón gComhairle, arna leasú le Cinneadh (CBES) 2022/2201 ón gComhairle, agus i Rialachán (AE) 2017/2063, arna chur chun feidhme le Rialachán Cur Chun Feidhme (AE) 2022/2194 ón gComhairle a bhaineann le bearta sriantacha i bhfianaise na staide i Veiniséala

(2022/C 429/03)

Dírítear aird na ndaoine a luaitear in Iarscríbhinn I a ghabhann le Cinneadh (CBES) 2017/2074 ón gComhairle (1), arna leasú le Cinneadh (CBES) 2022/2201 ón gComhairle (2), agus in Iarscríbhinn IV a ghabhann le Rialachán (AE) 2017/2063 (3), arna chur chun feidhme le Rialachán Cur Chun Feidhme (AE) 2022/2194 ón gComhairle (4) a bhaineann le sriantacha i bhfianaise na staide i Veiniséala ar an bhfaisnéis seo a leanas.

Tar éis do Chomhairle an Aontais Eorpaigh athbhreithniú a dhéanamh ar liosta na ndaoine ainmnithe, tá cinneadh déanta aici gur cheart leanúint de na daoine a ndéantar trácht orthu sna hIarscríbhinní thuasluaite a áireamh ar liosta na ndaoine atá faoi réir na mbeart sriantach dá bhforáiltear i gCinneadh CBES 2017/2074 ón gComhairle agus i Rialachán (AE) 2017/2063 ón gComhairle a bhaineann le bearta sriantacha i bhfianaise na staide i Veiniséala. Luaitear sna hiontrálacha ábhartha sna hIarscríbhinní sin na forais ar a ndearnadh na daoine lena mbaineann a liostú.

Cuirtear in iúl do na daoine lena mbaineann gur féidir iarratas a dhéanamh chuig údaráis inniúla an Bhallstáit ábhartha nó na mBallstát ábhartha mar a léirítear sna suíomhanna gréasáin a liostaítear in Iarscríbhinn III a ghabhann le Rialachán (AE) 2017/2063 ón gComhairle a bhaineann le bearta sriantacha i bhfianaise na staide i Veiniséala, chun údarú a fháil le cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 9 den Rialachán).

Féadfaidh na daoine lena mbaineann iarraidh ar athbhreithniú an chinnidh iad a áireamh ar na liostaí thuasluaite, mar aon le doiciméadacht tacaíochta, a chur faoi bhráid na Comhairle, roimh an 3 Iúil 2023, ag an seoladh seo a leanas:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Cuirfear aon bharúlacha a gheofar san áireamh chun críoch athbhreithniú tréimhsiúil na Comhairle, i gcomhréir le hAirteagal 13 de Chinneadh (CBES ) 2017/2074 agus le hAirteagal 17(4) de Rialachán (AE) 2017/2063.

Cuirtear in iúl do na daoine lena mbaineann freisin gur féidir an cinneadh ón gComhairle a chonspóid os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos sa dara mír d'Airteagal 275, agus sa cheathrú agus sa séú mír d'Airteagal 263, den Chonradh ar Fheidhmiú an Aontais Eorpaigh.

(1) IO L 295, 14.11.2017, lch. 60.

(2) IO L 292, 11.11.2022, lch. 61.

(3) IO L 295, 14.11.2017, lch. 21.

(4) IO L 292, 11.11.2022, lch. 24.
Fógra ó Rialtas na Danmhairge maidir le deireadh a chur leis an bhféidearthacht ceadúnais le haghaidh taiscéalaíocht agus eastóscadh hidreacarbón a dhámhachtain go comhleanúnach i limistéir shonracha den Danmhairg

(Téacs atá ábhartha maidir le LEE)

(2022/C 429/07)

Maidir le hAirteagal 3(3) de Threoir 94/22/CE ó Pharlaimint na hEorpa agus ón gComhairle an 30 Bealtaine 1994 i dtaca leis na coinníollacha chun údaruithe a dheonú agus a úsáid le haghaidh sirtheoireacht, taiscéalaíocht agus táirgeadh hidreacarbón, fógraítear leis seo go scoirtear den nós imeachta um cheadúnais nua le haghaidh taiscéalaíocht agus eastóscadh hidreacarbón a dhámhachtain go comhleanúnach i limistéir shonracha den Danmhairg, ar nós imeachta é a tionscnaíodh leis an bhFógra ó Rialtas na Danmhairge in Iris Oifigiúil na gComhphobal Eorpach an 19 Feabhra 1997 (1).

Le hAcht Uimh. 2389 an 14 Nollaig 2021 lena leasaítear an tAcht maidir le húsáid fho-ithir na Danmhairge, a tháinig i bhfeidhm an 1 Eanáir 2022, chuir Parlaimint na Danmhairge srian ar an limistéar sa Danmhairg inar féidir ceadúnais le haghaidh taiscéalaíocht agus eastóscadh hidreacarbón a dheonú. Dá bhrí sin, i gcomhréir le hAlt 5(1) den Acht maidir le húsáid fho-ithir na Danmhairge, cf. Acht Comhdhlúthúcháin Uimh. 1533 an 16 Nollaig 2019 arna leasú, ní fhéadfar ceadúnais le haghaidh taiscéalaíocht agus eastóscadh hidreacarbón a dheonú ach amháin i limistéar den Mhuir Thuaidh ar scairbh ilchríochach na Danmhairge laistiar de 6° 15′ E (Graben Láir agus limistéir chóngaracha).

Mar thoradh air sin, diúltófar d’aon iarratas ar cheadúnas chun hidreacarbóin a thaiscéaladh agus a eastóscadh lasmuigh den limistéar sonraithe i gcríoch na Danmhairge lastoir de 6° 15′ O.

Tá tuilleadh faisnéise ar fáil ó:

Aireacht Aeráide, Fuinnimh agus Fóntas na Danmhairge Gníomhaireacht Fuinnimh na Danmhairge Carsten Niebuhrs Gade 43 1577 Cóbanhávan V AN DANMHAIRG

Teil. +45 33926700

R-phost: ens@ens.dk

Suíomh gréasáin: http://www.ens.dk

(1) IO C 49, 19.2.1997, lch. 23.
Fógra le haghaidh na n-ábhar sonraí a mbeidh feidhm ag na bearta sriantacha maidir leo, ar bearta iad dá bhforáiltear i gCinneadh 2011/235/CBES ón gComhairle agus Rialachán (AE) Uimh. 359/2011 ón gComhairle a bhaineann le bearta sriantacha atá dírithe ar dhaoine, eintitis agus comhlachtaí áirithe i bhfianaise na staide san Iaráin

(2022/C 433/15)

Tugtar an fhaisnéis seo a leanas ar aird na n-ábhar sonraí i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh 2011/235/CBES ón gComhairle (2), arna chur chun feidhme le Cinneadh Cur Chun Feidhme (CBES) 2022/2235 ón gComhairle (3), agus Rialachán (AE) Uimh. 359/2011 ón gComhairle (4), arna chur chun feidhme le Rialachán Cur Chun Feidhme (AE) 2022/2231 ón gComhairle (5).

Is é RELEX.1 in Ard-Stiúrthóireacht an Chaidrimh Sheachtraigh - RELEX Ardrúnaíocht na Comhairle (Ardrúnaíocht) rialaitheoir na hoibríochta próiseála seo, ar féidir dul i dteagmháil leis ag:

Comhairle an Aontais Eorpaigh

An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË rphost: sanctions@consilium.europa.eu

Is féidir dul i dteagmháil le hOifigeach Cosanta Sonraí ARC ag:

An tOifigeach Cosanta Sonraí

data.protection@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh 2011/235/CBES, arna chur chun feidhme le Cinneadh Cur Chun Feidhme (CBES) 2022/2235, agus Rialachán (AE) Uimh. 359/2011, arna chur chun feidhme le Rialachán Cur Chun Feidhme (AE) 2022/2231.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh 2011/235/CBES agus i Rialachán (AE) Uimh. 359/2011.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a roinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar do shrianta dá bhforáiltear de bhun Airteagal 25 de Rialachán (AE) 2018/1725, déanfar feidhmiú na gceart ag na hábhair sonraí, amhail an ceart chun rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) 2018/1725.

Coimeádfar sonraí pearsanta go ceann 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a dtéann bailíocht an bhirt in éag, nó go ceann ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) Uimh. 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 100, 14.4.2011, lch. 51.

(3) IO L 293, 14.11.2022, lch. 46.

(4) IO L 100, 14.4.2011, lch. 1.

(5) IO L 293, 14.11.2022, lch. 16.
Fógra le haghaidh na n-ábhar sonraí a mbeidh feidhm ina leith ag na bearta sriantacha dá bhforáiltear i gCinneadh (CBES) 2018/1544 ón gComhairle agus Rialachán (AE) 2018/1542 ón gComhairle a bhaineann le bearta sriantacha i gcoinne leathadh agus úsáid arm ceimiceach

(2022/C 395/07)

Dírítear aird na n-ábhar sonraí ar an bhfaisnéis seo a leanas, i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh (CBES) 2018/1544 ón gComhairle (2), arna leasú le Cinneadh (CBES) 2022/1944 ón gComhairle (3), agus Rialachán (AE) Uimh. 2018/1542 ón gComhairle (4), arna chur chun feidhme le Rialachán Cur Chun Feidhme (AE) 2022/1936 ón gComhairle (5).

Is í Comhairle an Aontais Eorpaigh – agus Ard-Stiúrthóir RELEX (Gnóthaí Eachtracha) in Ardrúnaíocht na Comhairle ag gníomhú ar a son – rialaitheoir na hoibríochta próiseála sin; is é RELEX.1 an roinn ar a bhfuil cúram na hoibríochta próiseála, agus is féidir dul i dteagmháil leis an roinn sin ag:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

rphost: sanctions@consilium.europa.eu

Is é is cuspóir don oibríocht próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh (CBES) 2018/1544, arna leasú ag Cinneadh (CBES) 2022/1944, agus Rialachán (AE) Uimh. 2018/1542, arna chur chun feidhme ag Rialachán Cur Chun Feidhme (AE) 2022/1936.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh (CBES) 2018/1544 agus i Rialachán (AE) 2018/1542.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a chomhroinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d’aon srianta dá bhforáiltear de bhun Airteagal 25 de Rialachán (AE) 2018/1725, déanfar feidhmiú chearta na n-ábhar sonraí, amhail an ceart chun rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) 2018/1725.

Coimeádfar sonraí pearsanta ar feadh 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a théann bailíocht an bhirt in éag, nó ar feadh ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach eile, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) Uimh. 2018/1725.

(1) IO L 295, 21.11.2018, lch. 39.

(2) IO L 259, 16.10.2018, lch. 25.

(3) IO L 268, 14.10.2022, lch. 24.

(4) IO L 259, 16.10.2018, lch. 12.

(5) IO L 268, 14.10.2022, lch. 7.
Fógra le haghaidh na ndaoine, na n-eintiteas agus na gcomhlachtaí a bheidh faoi réir na mbeart sriantach dá bhforáiltear i gCinneadh (CBES) 2019/1720 ón gComhairle, arna leasú ag Cinneadh (CBES) 2022/1943 ón gComhairle, agus i Rialachán (AE) 2019/1716 ón gComhairle, arna leasú ag Rialachán Cur Chun Feidhme 2022/1935 ón gComhairle, a bhaineann le bearta sriantacha i bhfianaise na staide i Nicearagua

(2022/C 395/05)

Tugtar an fhaisnéis seo a leanas ar aird na ndaoine, na n-eintiteas agus na gcomhlachtaí a luaitear san Iarscríbhinn a ghabhann le Cinneadh (CBES) 2019/1720 ón gComhairle (1), arna leasú le Cinneadh (CBES) 2022/1943 ón gComhairle (2), agus in Iarscríbhinn I a ghabhann le Rialachán (AE) 2019/1716 ón gComhairle (3), arna leasú le Rialachán Cur Chun Feidhme 2022/1935 ón gComhairle (4) a bhaineann le bearta sriantacha i bhfianaise na staide i Nicearagua.

Tar éis do Chomhairle an Aontais Eorpaigh athbhreithniú a dhéanamh ar liosta na ndaoine, na n-eintiteas agus na gcomhlachtaí ainmnithe, tá cinneadh déanta aici gur cheart na daoine a ndéantar trácht orthu sna hIarscríbhinní thuasluaite a áireamh i gcónaí ar liosta na ndaoine, na n-eintiteas agus na gcomhlachtaí atá faoi réir bearta sriantacha dá bhforáiltear i gCinneadh (CBES) 2019/1720 ón gComhairle agus i Rialachán (AE) 2019/1716 ón gComhairle.

Tugtar ar aird na ndaoine, na n-eintiteas agus na gcomhlachtaí lena mbaineann gur féidir iarratas a dhéanamh chuig údaráis inniúla an Bhallstáit nó na mBallstát ábhartha mar a léirítear ar na suíomhanna gréasáin in Iarscríbhinn II a ghabhann le Rialachán (AE) 2019/1716, arna leasú le Rialachán Cur Chun Feidhme 2022/1935, a bhaineann le bearta sriantacha i bhfianaise na staide i Nicearagua, chun údarú a fháil cistí reoite a úsáid chun bunriachtanais nó íocaíochtaí sonracha a chumhdach.

Féadfaidh na daoine, na heintitis agus na comhlachtaí lena mbaineann iarraidh ar athbhreithniú an chinnidh iad a áireamh ar na liostaí thuasluaite, mar aon le doiciméadacht tacaíochta, a chur faoi bhráid na Comhairle, roimh an 1 Meitheamh 2023, ag an seoladh seo a leanas:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Cuirfear aon bharúlacha a gheofar san áireamh chun críche athbhreithniú tréimhsiúil na Comhairle, i gcomhréir le hAirteagal 9 de Chinneadh (CBES) 2019/1720, arna leasú le Cinneadh (CBES) 2022/1943 a bhaineann le bearta sriantacha i bhfianaise na staide i Nicearagua.

Tugtar ar aird na ndaoine, a n-eintiteas agus na gcomhlachtaí lena mbaineann freisin gur féidir an cinneadh ón gComhairle a chonspóid os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos in Airteagal 275, an dara mír, agus in Airteagal 263, sa cheathrú agus sa séú mír, den Chonradh ar Fheidhmiú an Aontais Eorpaigh.

(1) IO L 262, 15.10.2019, lch. 58.

(2) IO L 268, 14.10.2022, lch. 22.

(3) IO L 262, 15.10.2019, lch. 1.

(4) IO L 268, 14.10.2022, lch. 5.
Fógra le haghaidh na ndaoine atá faoi réir na mbeart sriantach dá bhforáiltear i gCinneadh (CBES) 2017/1775 ón gComhairle agus i Rialachán (AE) 2017/1770 ón gComhairle a bhaineann le bearta sriantacha i bhfianaise na staide i Mailí

(2022/C 395/03)

Tugtar an fhaisnéis seo a leanas le cur faoi bhráid DIAW Malick, WAGUÉ Ismaël, MAÏGA Choguel, MAÏGA Ibrahim Ikassa, DIARRA Adama Ben, ar a dtugtar freisin Ben Le Cerveau, ar daoine agus eintitis iad a liostaítear in Iarscríbhinn II a ghabhann le Cinneadh (CBES) 2017/1775 ón gComhairle (1) agus in Iarscríbhinn Ia a ghabhann le Rialachán (AE) 2017/1770 ón gComhairle (2) a bhaineann le bearta sriantacha i bhfianaise na staide i Mailí.

Tá an Chomhairle ag smaoineamh ar na bearta sriantacha a choinneáil ar bun i gcoinne na ndaoine thuasluaite, bunaithe ar ráitis leasaithe ar chúiseanna. Cuirtear in iúl do na daoine seo, leis seo, go bhféadfaidh siad iarraidh a chur faoi bhráid na Comhairle chun na ráitis ar chúiseanna lena n-ainmniú atá beartaithe a fháil, roimh an 21 Deireadh Fómhair 2022, chuig an seoladh seo a leanas:

Comhairle an Aontais Eorpaigh Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

(1) IO L 251, 29.9.2017, lch. 23.

(2) IO L 251, 29.9.2017, lch. 1.